Nataniël se kortfilm Almon, Henry | SARIE
En in ware Nataniël-styl is die uitrustings iets spesiaal. Jy kan uitsien na skeppings van bekende ontwerpers soos Floris Louw, James Edward Moulder, Retrospective en Shani Boerstra. En die groot verrassing – uitrustings van die Britse ontwerper Vivienne Westwood!
Renée, 'n jare lange vriendin van Nataniël wat ook al 'n paar keer saam met hom op Nataniël Tafel gekook het, speel Nataniël se verbitterde suster. Sy sê sy glo hy het haar gevra vir dié rol omdat hulle eenders klink en ewe stadig praat. "Ons lyk ook nie vreeslik verskillend nie," vertel sy aan SARIE.com.
Volgens Renée is Nataniël op stel nie veel anders as 'n ontspanne Nataniël nie. "Hy is elke sekonde snaaks, maar baie professioneel. Hy het sy vinger op elke pols en weet wat oral aangaan."